སྔ་དྲོའི་ཆུ་ཚོད་བཅུ་པར་དར་ཆ་སྤྲོད་པའི་མཛད་སྒོ་འགོ་ཚུགས་ཤིང་།དཔོན་དམག་ཚོས་རུ་སྟར་མཚར་དུ་དངར་བ་བསྒྲིགས་ནས་སྐད་གསང་མཐོན་པོས་རྒྱལ་གླུ་བཏང་བ་རེད།གཟབ་སྦྲེང་གུས་དམག་གིས་དྲག་ཆས་ཉེན་རྟོག་དཔུང་སྡེའི་དར་ཆ་སྲུང་བཞིན་གོམ་སྟབས་འགྲིག་པོས་ཀྲུའུ་ཞི་སྡིངས་ཆའི་མདུན་དུ་བསྐྱོད།ཞི་ཅིན་ཕིང་གིས་སྒམ་ནན་ངང་དྲག་ཆས་ཉེན་རྟོག་དཔུང་སྡེའི་སི་ལིང་ཡོན་ཝང་ཉིང་དང་ཆབ་སྲིད་ཨུ་ཡོན་ཀྲུའུ་ཧྲེང་ལིན་ལ་དར་ཆ་སྤྲད་པ་རེད།ཝང་ཉིང་དང་ཀྲུའུ་ཧྲེང་ལིན་གྱིས་སྙིང་སྟོབས་རབ་འཕེལ་གྱིས་ཞི་ཅིན་ཕིང་ལ་གུས་འདུད་ཞུས་ཏེ་ཞི་ཅིན་ཕིང་གི་ཕྱག་ནས་དྲག་ཆས་ཉེན་རྟོག་དཔུང་སྡེའི་དར་ཆ་བླངས་རྗེས་དར་ཆ་འཁྱེར་ནས་དཀྲོང་ངེར་ལངས་པ་རེད།དཔོན་དམག་ཡོངས་ཀྱིས་དྲག་ཆས་ཉེན་རྟོག་དཔུང་སྡེའི་དར་ཆར་གུས་འདུད་ཞུས་པ་རེད།